Letsile Tebogo

**Letsile Tebogo** (o tshotswe ka Kgwedi ya Seetebosigo e le supa ka ngwaga wa 2003), ke motabogi wa Botswana. O fentse seetsele sa gauta kwa Diolimpiking tsa Selemo tsa 2024 mo kgaisanong ya dimitara di le 200, phenyo e ya gagwe e ne ya dira gore Botswana e nne le seetsele sa ntlha sa gauta sa Diolimpiki. Gape o ne a gapa seetsele sa selefera kwa Dikgaisanong tsa Lefatshe tsa 2023 tsa 100 m mme a o sala morago ka seetsele sa bronze mo 200 m malatsi a le matlhano moragonyana.   

Tebogo o ne a fenya lebelo dimetara di le lekgolo le go tsaya maemo a bobedi mo go la 200m kwa 2021 World Athletics U20 Championships le 2022 World Athletics Under-20 Championships. Ka 2021, o ne a nna motabogi wa ntlha wa Botswana go gapa sekgele sa 100 m mo maemong ape fela a Dikgaisano tsa Lefatshe. Ke mmampodi wa Aforika wa 200 m 2022, a nna mofenyi yo mmotlana go gaisa botlhe wa sekgele seo mo ditsong tsa dikgaisano. O thubile 300 m go gaisa botlhe mo lefatsheng, a taboga nako ya metsotswana e le 30.69 ka Tlhakole a le lesome le bosupa, 2024 kwa bogodimong jwa Pretoria, Aforika Borwa.   

Mo ngwageng o o latelang, kwa 2022 World Athletics U20 Championships kwa Cali, o ne a roba rekoto ya lefatshe ya U20 mo motshamekong wa dimetara di le 100. Gape ke mmampodi wa Afrika wa dimetara di le 200, morago ga go fenya dikgaisano tsa 2022 African Athletics Senior championships kwa Saint Pierre, Mauritius. O ne a fenya gauta malatsi a le matlhano fela, morago ga a digela dingwaga dile lesome le boferabongwe. Sekgele se, se mo dira ene mmotlana go gaisa botlhe, yo o gapileng dietsele tsa gauta mo ditsong tsa kgaisano tse.

Tebogo o tshwere rekoto ya lefatshe ya U20 mo lebelong la 100 m fa e sale ka Moranang 2022. E ne e le monna wa ntlha go tswa kwa Botswana go thuba sekgala sa metsotswana e le lesome.

## Tiro

Tebogo o ne a bona maitemogelo a gagwe a ntlha a boditšhabatšhaba a le dingwaga di le lesome le bosupa kwa Dikgaisanong tsa Lefatshe Lotlhe tsa Mabelo tsa 2021 tse di neng di tshwerwe ka Motsheganong kwa Chorzów, kwa Poland. Ka Phatwe, o ne a gaisana kwa World Under-20 Championships kwa Nairobi, Kenya, a fenya dimitara di le 100 mme a nna wa bobedi mo dimitara di le 200.

Erile ka Kgwedi ya Tlhakole a le lesome le borobabongwe 2022, Tebogo o ne a fenya seetsele sa lebelo la dimethara di le lekgolo (100 m),  la  dikgaisano tsa Botswana Athletic Association championship mo nakong ya metsotso e le lesome le metsotswana e le boferabobedi (10.08 seconds). O ne a tokafatsa maduo a mo kgweding tse pedi, a a isa ko nakong ya metsotso e le borabobongwe le metsotswana e masome a boferabongwe le bosupa (9.96 seconds), ko lebelong la Gaborone International meet, a dira rekoto e ntsha ya under 20 world record. Ka ngwaga wa 2022, Phukwi a le lesome le botlhano, o ne a tswelela a tokafatsa maduo ko  lebelong la World athletic championships  a a neng a tshwaretswe ko  Eugene, Oregon. O ne a taboga mo nakong ya metsotso e le boferabongwe le metsotswana e ferabongwe le bone (9.94 seconds). Kgwedi e e latelang, o ne a tokafatsa maduo a gagwe gape, a taboga mo nakong ya masome a boferabongwe le metsotswana e masome a ferabongwe le bongwe (9.91 seconds), mo lebelong la 100m la dikgaisano tsa World Athletics U20 Championships kwa Cali, Colombia. Morago ga mabelo a, o ne a ipelela phenyo e, a itshwantshanya le motshwari wa direkoto tsa 100 m le 200 m tsa lefatshe Usain Bolt.

Ka Phatwe a ferabobedi 2024, Tebogo o ne a fenya makgaolakgang a 200 m kwa Diolimpiking tsa Paris, mme a bona seetsele sa ntlha sa gauta sa Botswana ka nako ya 19.46s. Phenyo ya gagwe e ne ya dira gore go itsisiwe letsatsi la boikhutso kwa Botswana go keteka tiro ya gagwe e e boitshegang ka thapama ya Phatwe a ferabongwe. Puso ya Botswana le yone e ne ya mo abela matlo a mabedi go mo leboga ka phenyo ya gagwe.

Ka Lwetse 2024, Tebogo o ne a nna mofenyi wa ntlha wa monna wa Kabo ya Naledi e e Tlhatlogang ya ga Jesse Owens e e sa tswang go tlhongwa kwa Wanda Diamond League Final in Brussel. 19.80 ya motshamiki yo wa dingwaga di le masome mabedi le motso e ne e le tiragatso e e gaisang ya makgaolakgang e e dirilweng ke motabogi wa monna wa dingwaga di le masome mabedi le boraro kgotsa kwa tlase, le fa a ne a sa fenya makgaolakgang.

Ka Phalane 2024, ka ntlha ya phitlhelelo ya gagwe e e sa tlwaelesegang jaaka mmampodi wa Diolimpiki tsa Botswana, Tebogo o ne a amogela seetsele sa Mokgatlho wa Dikomiti tsa Bosetšhaba tsa Diolimpiki (ANOC) ya motabogi yo o gaisang wa monna wa Paris 2024.

Ka Sedimonthole 2024, Tebogo o ne a bidiwa Motabogi wa Monna wa Ngwaga wa World Athletics. Mo go yone tiragalo eo, Tebogo o ne a bidiwa mofenyi wa Motabogi wa Ngwaga wa Monna wa Lebala a le kwa pele ga mofenyi wa seetsele sa gauta wa Norway wa dimetara di le 5000 e bong Jakob Ingebrigtsen.

Ka Moranang 2025, mmampodi wa Diolimpiki Tebogo o ne a tlhomiwa go nna moemedi wa Letsatsi la Mabelo la Bana la 2025 ke World Athletics.

Kwa 2025 World Athletics Championships, tse di neng di tshwaretswe kwa Tokyo, Japane, Tebogo o ne a kgaolwa mo makgaolakgannyeng a dimitara di le 100, morago ga go simolola ka tsela e e sa siamang.

Morago ga moo o ne a iponna phatlha kwa makgaolakgannyeng a dimetara di le 200, koo a neng a nna mo maemong a bone kwa morago ga ga Noah Lyles, Kenneth Bednarek le Bryan Levell.

Ka Lwetse a le masome mabedi le motso, a taboga mo legatong la bobedi, o ne a thusa gore Botswana e fenye mo kgaisanong ya 4 × 400 m, e e neng ya fenya mo metsotsong e le 2 le 57 s 76.

## Diphitlhelelo

### Tsa gagwe tse di gaisang

### Dikgaisanyo tsa boditshabatshaba

### Diphenyo tsa gagwe tsa Circuit le bommampodi

* Diamond League
** 2023: Lausanne Athletissima (200 m)
** 2024: Monaco Herculis (200 m), Lausanne Athletissima (200 m), Kamila Skolimowska Memorial (200 m), Rome Golden Gala (100 m), Zürich Weltklasse (200 m)
** 2025: Doha Diamond League (200 m), Prefontaine Classic (200 m)

* World Athletics Continental Tour
** 2023: Botswana Golden Grand Prix (200 m)
** 2024: Grand Prix Lombardia Brescia (200 m)
** 2025: Botswana Golden Grand Prix (200 m)

thumb|200x200px|Letsile Tebogo (Botswana Athlete) Under 20.
## Rekote ya Sechaba
* 100 metres: **9.91** (+0.8 m/s) ( Cali, 3 August 2022)

## Ditshedimosetso tse dingwe

* Lenaane la direkote tsa Botswana tsa mabelo

## Metswedi